Perjanjian Atlantik Utara

Perjanjian Atlantik Utara ataupun Perjanjian Washington ialah sebuah perjanjian yang mengasaskan dan menjadi panduan Pertubuhan Perjanjian Atlantik Utara (PPAU/NATO). Perjanjian ini ditandatangani di Washington, D.C. pada 4 April 1949.

 Kandungan perjanjian 

 Perkara 1 
Perkara 1 perjanjian menyatakan bahawa negara-negara anggota perlu "menyelesaikan apa-apa masalah antarabangsa secara aman, dengan keamanan, keselamatan dan keadilan antarabangsa tidak diancam, dan mengelakkan ancaman atau penggunaan kekerasan dalam apa-apa cara yang tidak selari dengaan tujuan Pertubuhan Bangsa-Bangsa Bersatu dalam hubungan antarabangsa mereka." Negara-negara anggota mempromosikan kestabilan dan kesejahteraan masyarakat Atlantik Utara melalui penjagaan keamanan dan keselamatan berdasarkan Piagam Pertubuhan Bangsa-Bangsa Bersatu.

 Perkara 4 
Perkara 4 lazimnya dianggap sebagai permulaan bagi operasi-operasi besar PPAU, dan oleh itu, digunakan dalam keadaan kecemasan. Perkara 4 membenarkan negara-negara anggota untuk memulakan perbincangan hal-ehwal ketenteraan apabila "integriti, kedaulatan atau keselamatan wilayah mana-mana anggota diancam." Selepas dipakai, isu dibincangkan dalam Majlis Atlantik Utara, dan boleh membawa kepada keputusan atau tindakan rasmi PPAU, sama ada daripada aspek logistik, ketenteraan atau tiada tindakan lanjut.

 Perkara 5 
Bahagian utama perjanjian ini ialah Perkara 5 yang menetapkan bahawa sebuah serangan bersenjata ke atas satu negara anggota dianggap sebagai serangan ke atas semua anggota. Perkara 5 hanya pernah dipakai sekali dalam sejarah PPAU, yakni oleh Amerika selepas serangan 11 September 2001. Penggunaan ini disahkan pada 4 Oktober 2001. Dengan itu, lapan tindakan rasmi telah dijalankan, termasuk Operasi Eagle Assist dan Operasi Active Endeavour, sebuah operasi ketenteraan laut di Laut Mediterranean untuk menghentikan pergerakan pengganas atau senjata kemusnahan besar-besaran, dan mengukuhkan keselamatan kawasan Mediterranean. Active Endeavour bermula 4 Oktober 2001.

Perkara 6
Perkara 6 menyatakan bahawa perjanjian ini terpakai bagi wilayah-wilayah negara anggota di Eropah dan Amerika Utara, Turki dan kepulauan Atlantik Utara di atas Garisan Sartan serta Algeria Perancis. Pendapat pada Ogos 1965 dari pihak Amerika dan bahagian perundangan PPAU mengesahkan bahawa serangan di Hawaii tidak akan tertakluk pada perjanjian ini. Bandar-bandar Ceuta dan Melilla milik Sepanyol di pesisir Afrika Utara juga dikecualikan sungguhpun dengan dakwaan pemilikan Maghribi. Pakar-pakar perundangan menyatakan bahawa perkara-perkara lain boleh memasukkan bandar-bandar itu di bawah perjanjian, tetapi masih belum dilaksanakan secara nyata.

 Rujukan 

Kategori:1949 dalam sejarah ketenteraan
Kategori:1949 di Washington, D.C.
Kategori:Peristiwa April 1949
Kategori:Perjanjian Perang Dingin
Kategori:Perjanjian politik
Kategori:Perjanjian Albania
Kategori:Perjanjian Belgium
Kategori:Perjanjian Bulgaria
Kategori:Perjanjian Kanada
Kategori:Perjanjian Croatia
Kategori:Perjanjian Denmark
Kategori:Perjanjian Estonia
Kategori:Perjanjian Hungary
Kategori:Perjanjian Iceland
Kategori:Perjanjian Itali
Kategori:Perjanjian Latvia
Kategori:Perjanjian Lithuania
Kategori:Perjanjian Luxembourg
Kategori:Perjanjian Montenegro
Kategori:Perjanjian Norway
Kategori:Perjanjian Poland
Kategori:Perjanjian Romania
Kategori:Perjanjian Slovakia
Kategori:Perjanjian Slovenia
Kategori:Perjanjian Sepanyol
Kategori:Perjanjian Republik Czech
Kategori:Perjanjian Estado Novo (Portugal)
Kategori:Perjanjian Republik Perancis Keempat
Kategori:Perjanjian Kerajaan Greece
Kategori:Perjanjian Belanda
Kategori:Perjanjian United Kingdom
Kategori:Perjanjian Amerika Syarikat
Kategori:Perjanjian Turki
Kategori:Perjanjian Jerman Barat